Listi yfir afskriftir fyrirtækja í kjölfar efnahagshrunsins 2008

Þetta er listi yfir afskriftir fyrirtækja í kjölfar efnahagshrunsins 2008: Tekið er fram hvaða fyrirtæki fékk afskriftirnar (debt write-off) - hversu háar þær voru og hvenær þær fóru fram og hvaða banki afskrifaði.

Hafa ber í huga að afskriftir skulda fyrirtækja eru á kostnað bankanna og kröfuhafa þeirra. Þær eru ekki greiddar af skattborgurum eða almenningi. 

Í svörum efnahags- og viðskiptaráðherra, Árna Páls Árnasonar, við fyrirspurn Einars K. Guðfinnssonar á Alþingi 2011 kom fram að afskriftir til fyrirtækja og hlutafélaga námu 480 milljörðum króna af alls 503 milljarða afskriftum lána í bankakerfinu á árunum 2009 og 2010.

Afskriftir íslenskra fyrirtækja 

 Gráfell ehf. - 3,8 milljarða - 2012 - Landsbanki Íslands - Ath. Gráfell er að fullu í eigu eignarhaldsfélagsins Látrar sem aftur er í eigu útgerðarfélagsins Ingimundar hf. sem útgerðarmaðurinn Ármann Ármannsson á. 

 Eignarhaldsfélagið Bergið ehf. - 3,8 milljarða - 2012 - Ath. Eigendur félagsins voru Steinþór Jónsson, athafnamaður og fyrrverandi bæjarfulltrúi Sjálfstæðisflokksins í Reykjanesbæ, og Jónmundur Guðmarsson, núverandi framkvæmdastjóri Sjálfstæðisflokksins og fyrrverandi bæjarstjóri á Seltjarnarnesi. 

 Eignarhaldsfélagið Höfðaborg ehf - 3,5 milljarða - 2012 - Ath. Höfðaborg, eignarhaldsfélag í eigu Péturs Guðmundssonar, eiganda verktakafyrirtækisins Eyktar, skildi eftir sig 3,5 milljarða króna skuldir sem ekkert fékkst upp í. 

 Útgerðarfyrirtækið Stakkavík - 3,3 milljarða - 2011 - Landsbankinn - Ath. Stakkavík er í Grindavík.  Afskriftirnar koma fram í ársreikningi félagsins fyrir árið 2011. Fengu 3.300 milljóna afskrift og afslátt af veiðigjaldinu; grein af Dv.is 2013 

 Fjárfestingafélagið Sólmon ehf. - 3,3 milljarða - 2012 - Sparisjóðabankinn, Sparisjóðurinn í Keflavík og Sparisjóður Reykjavíkur og nágrennis, nú Drómi - Ath. fjárfestingarfélag Magnúsar Ármann, Sólmon ehf., var tekið var til gjaldþrotaskipta með úrskurði Héraðsdóms Reykjavíkur í október 2012. 

 Útgáfufélagið Árvakur - rúmlega 3 milljarða króna - 2008 - Landsbankinn og Íslandsbanki - Ath. Árvakur er útgáfufélag Morgunblaðsins.  Þeir fengu síðan afskrifaðan um 1 milljarð árið 2012.  

 Eignarhaldsfélagið KÞG Holding - um 3 milljarða - 2013 - Íslandsbanki - Ath. Eignarhaldsfélag í eigu Kristins Þórs Geirssonar, núverandi stjórnarformanns 66°norður. 

 Fóðurblandan hf. - um 3 milljarða - 2010 - Arion banki - Ath. skuldir fyrirtækisins lækkuðu um þrjá milljarða. Voru árið 2011 um tveir milljarðar króna en fyrirtækið skuldaði rúmlega 5,1 milljarð í árslok 2008. Stærsti eigandi Fóðurblöndunnar er Kaupfélag Skagfirðinga með yfir 70% hlut og Auðhumla með um 18% hlut. 

 Nóna - 2,6 milljarða - 2010 - Landsbankinn nýi. - Ath Nóna er að mestu í eigu fyrirtækisins Skinney-Þinganes hf.

 Eignarhaldsfélagið VGK Invest - 3 milljarða - 2011 - Ath. VGK Invest er að öllu leyti eða að hluta til í eigu Finns Ingólfssonar og var annað fyrirtækið í eigu hans sem varð gjaldþrota með nokkurra mánaða millibili. Félagið var einn af hluthöfunum í jarðvarmafyrirtækinu Geysi Green Energy og síðar Reykjavík Energy Invest (REI). 

 BOM fjárfestingafélag ehf - 2,6 milljarða - Landsbankinn nýi - 2012 - Ath. BOM var í eigu Magnúsar Þorsteinssonar athafnarmanns. 

 Einkahlutafélagið 7 hægri ehf. - 2 milljarða - 2012 - Ath. Einkahlutafélagið var í eigu Kristjáns Arasonar. Félagið var tekið til gjaldþrotaskipta í desember árið 2010 og er skiptum nú lokið. 

 Útgerðarfélagið R400 ehf. (hét áður Rómur ehf.) - 1, 9 milljarða - 2013 - Landsbankinn - Ath. Félagið var í helmingseigu ­útgerðarmannsins Jakobs Valgeirs Flosasonar í gegnum félagið Jakob Valgeir ehf. Hraðfrystihúsið-Gunnvör hf. átti hinn helminginn í gegnum ­félagið Skollaborg ehf. 

 Eignarhaldsfélagið Votaberg ehf. - 1,8 milljarð - 2013 - Landsbankinn - Ath. Votberg ehf. var leigusali Kvikmyndaskóla Íslands. 

 Rekstrarfélag pítsukeðjunnar Domino's - 1,5 milljarða - 2012 - Landsbankinn - Ath. Landsbankinn afskrifaði nærri 1.500 milljónir króna af skuldum rekstrarfélags pítsukeðjunnar Domino's á Íslandi í fyrra þegar það var selt til fjárfestisins Birgis Bieltvedts. Domino's var í eigu útgerðarmannsins og fjárfestisins ­Magnúsar Kristinssonar fyrir hrunið 2008 og námu skuldir félagsins rúmlega 1.820 milljónum í lok árs 2010. 

 Eignarhaldsfélagið AB 154 ehf. - 1, 3 milljarða - 2013 - Íslandsbanki - Ath. Félagið var í eigu framkvæmdastjóra fyrirtækjasviðs Íslandsbanka, Vilhelms Más Þorsteinssonar. Félag var úrskurðað gjaldþrota í Héraðsdómi Reykjaness þann 8. nóvember 2012. Engar eignir fundust í þrotabúinu.  

 Axel ehf. áður Katla Seafood - 1,3 milljarða - 2012 - Ath. Félagið, dótturfyrirtæki Samherja var upphaflega stofnað til að kaupa Afríkuútgerð Sjólaskipa á vormánuðum 2007.  Samherjar gáfu út tilkynningu nokkru síðar og sögðu fréttina ranga. 

 Hugbúnaðar- og fjarskiptafélagið Raflagnir og ráðgjöf., sem áður hét Industria hf. - 1,1 milljarða - 2013 - Ath.  Skráður stofnandi og stjórnarformaður félagsins var Erling Freyr Guðmundsson en frændi hans Guðjón Már Guðjónsson, betur þekktur sem Guðjón í Oz, var framkvæmdastjóri fyrirtækisins og kom að stofnun þess að auki. 

 Rekstrarfélag 10-11 - 1 milljarð - 2011 - Arion banki - Ath. Í skýringum með ársreikningum fyrirtæksins kemur fram að Arion banki hafi breytt kröfu á hendur félaginu upp á nærri 1.300 milljónir króna í hlutafé að nafnverði nærri 130 milljónir króna. 

 GOGS ehf - 1 milljarð rúman - 2011 - Straumur-Burðarás - Ath. Félagið Gogs var í eigu Guðmundar Arnar Þórðarsonar sem var starfsmaður Straums, framkvæmdastjóri fyrirtækjasviðs, þar til árið 2007. Straumur var eini kröfuhafi félagsins og fundust engar eignir í búinu. 

 Eignarhaldsfélagið FI fjárfestingar ehf. - 1 milljarð rúman - 2009 - Byr - Ath. Eignarhaldsfélag Hannesar Smársonar. Félagið var í vanskilum við Byr upp á rúman milljarð króna og var nánast öll skuldin færð á afskriftarreikning. 

 Eignarhaldsfélagið B-17 - 952 milljónir - 2012 - Ath. Félagið hélt um eignarhluti Brynjólfs Bjarnasonar í Existu og skuldaði um 1,5 milljarða í árslok 2009. Ekkert fékkst upp í kröfur. Brynjólfur var forstjóri Símans og Skipta á árunum 2002-2010.  

 Vesturhöfn ehf. - um 900 milljónir - 201 - Ath. Félagið var að stærstum hluta í eigu Páls Hermanns Kolbeinssonar og Benedikts Sigurðssonar, samkvæmt síðasta birta ársreikningi þess.  

 Vídeóleigan Bónusvídeó í Lágmúla - 844 milljónir - 2012 - Ath. Vídeóleigan skuldaði tæplega 850 milljónir króna þegar félagið var tekið til gjaldþrotaskipta. Fundust engar eignir upp í kröfurnar, sem námu nákvæmlega 844.821.872 krónum.  

 Eignarhaldsfélagið Langidalur ehf. - 826 miljónir - 2012 - Ath. Langidalur var eignarhaldsfélag Magnús Magnúsar Pálma Örnólfssonar, fyrrverandi forstöðumanns gjaldeyrismiðlunar Glitnis. 

 Eignarhaldsfélagið Varnagli - um 800 milljónir - 2012 - Ath. Eignarhaldsfélagið Varnagli var í eigu Tryggva Þórs Herbertssonar þingmanns. Félagið skuldaði rúmar 800 milljónir króna og átti nánast engar eignir á móti þessum skuldum – tæpar 400 þúsund krónur. 

 Imagine Investments - rúmar 800 milljónir - 2009 - Glitnir banki hf. - Ath. Imagine Investments var eignarhaldsfélag Bjarna Ármanssonar. 

 Caramba - hugmyndir og orð ehf. - 730 milljónir - 2012 - Kaupþing, Arion banki, KPMG og Tollstjórinn í Reykjavík  - Ath. Eignarhaldsfélag Björns Inga Hrafnssonar. 

 Eignarhaldsfélagið Kex ehf. - 650 milljónir - 2012 - Landsbankinn nýi -  Ath. Eignarhaldfélag var í eigu Eggerts Magnússonar. Eggert var viðskiptafélagi Björgólfs Guðmundssonar þegar þeir keyptu West Ham United. 

 C22 - 600 milljónir - 2010 - Íslandsbanki - 2010 - Ath. Þorgils Óttar Mathiesen tók 600 milljóna kúlulán til hlutabréfakaupa við starfslok sín sem forstjóri Sjóvá. Lánið var veitt til kaupa á hlutabréfum í fasteignafyrirtækinu Klasa ehf. sem Þorgils tók við stjórn á í kjölfarið. Hlutabréfin fóru inn í félagið C22 en er skiptameðferð lauk fengust tvær milljónir króna upp í kröfur. 

 Eignarhaldsfélagið 7 jarðir ehf. - 593 milljónir - 2012 - Ath. Eignarhaldsfélagið var í eigu Guðjóns Más Guðjónssonar, sem yfirleitt er kenndur við hugbúnaðarfyrirtækið OZ. Það skildi eftir sig skuldir sem ekkert fékkst upp í. 

 Sláturfélag Suðurlands - 565 milljónir - 2010 - Arion banki - ATh. Í ársreikningi Sláturfélagsins (SS) árið 2010 kemur fram að verðbætur og gengistap lána að andvirði 565 milljónir króna hafa verið felldar niður. 

 Þorvaldur Lúðvík Sigurjónsson - 462 milljónir - 2012 - Sparisjóður Keflavíkur - Ath. Þorvaldur Lúðvík Sigurjónsson, fyrrverandi forstjóri Sögu Capital, var í hópi 20 stærstu skuldara Sparisjóðsins í Keflavík. Skuldir hans voru 514 milljónum króna en um 90 prósent þeirra hafa nú verið afskrifaðar.  

 Næstu aldamót ehf. (Rekstrarfélag Bang & Olufsen) - 373 milljónir - 2012 - Ath. Eigendur félagsins voru þeir Óskar Tómasson, sem jafnframt var forstjóri verslunarinnar, en hann átti 40 prósenta eignarhlut, Bjarni Óskarsson, sem einnig átti 40 prósenta eignarhlut, og eignarhaldsfélagið Laugaból sem meðal annars var í eigu Guðmundar Birgissonar, sem kenndur er við bæinn Núpa í Ölfusi. 

 Skartgripaverslunin Leonard - 312 miljónir - 2010 - ATh. Skartgripa- og úraverslunin Leonard var tekið til gjaldþrotaskipta sumarið 2010. Skuldir félagsins námu 312 milljónum króna og fékkst ekkert upp í þær kröfur. Eigendur eru Sævar Jónsson og Helga Danielsdóttir. 

 Geirmundartindur ehf. - 281 milljón - 2013 - Íslandsbanki - Ath. núverandi forstöðumaður verðbréfamiðlunar hjá Íslandsbanka, Elmar Svavarsson fékk 171 milljón króna kúlulán hjá Glitni í gegnum félagið Geirmundartind ehf. til þess að kaupa hlutabréf í bankanum í maí 2008. 

 Eignarhaldsfélagið Blikavöllur 3 - 280 milljónir - 2012 - Sparisjóður Keflavíkur - Ath. Blikavöllur 3 ehf. var að fullu í eigu Fasteignafélags Suðurnesja ehf., það félag er svo aftur í eigu Sparisjóðabanka Íslands (40%), félagsins Heiðarbúar ehf. (40%) og Sparisjóðsins í Keflavík (20%). Félagið Heiðarbúa ehf., áttu þeir Steinþór Jónsson, fyrrverandi bæjarfulltrúi Sjálfstæðisflokksins í Reykjanesbæ og stjórnarmaður í Sparisjóði Keflavíkur, og athafnamaðurinn Sverrir Sverrisson. Dótturfélag þess, Fasteignafélag Suðurnesja, stofnaði Steinþór og var að auki fyrsti stjórnarmaður félagsins. 

 Ferðaskrifstofa Íslands - 262 milljónir -Landsbankinn nýi - Ath. ferðaskrifstofa Pálma Haraldssonar. 

 Fasteignafélags Suðurnesja ehf. - 246 milljónir - 2013 - Ath.  Félagið var í eigu Sparisjóðabanka Íslands, Steinþórs Jónssonar, Sverris Sverrissonar og ­Sparisjóðsins í Keflavík. 

 Sævar Jónsson - 232 miljón - 2012 - Ath. Engar eignir voru til upp í rúmlega 232 milljóna króna kröfur í persónulegt gjaldþrot Sævars, sem er venjulega kenndur við skartgripa- og úraverslunina Leonard.   

 Eignarhaldsfélagið SJE ehf. - 180 milljónir - 2012 - Ath. SJE ehf. var eignarhaldsfélag Steinþórs Jónssonar, athafnamanns og fyrrverandi bæjarfulltrúa Sjálfstæðisflokksins í Reykjanesbæ.

Getgátur 
 Þorsteinn M. Jónsson - 2009 - Kaupþing - Ath. Samkvæmt lánayfirliti Kaupþings banka frá 25. september 2008 skulduðu Vífilfell og félög í eigu Þorsteins M. Jónssonar Kaupþingi, nú Arion Banka, alls 73 milljónir evra, eða jafnvirði rúmlega 11 milljarða króna. Þar af voru skuldir tveggja félaga Þorsteins, Sólstafa ehf. og Stuðlaháls ehf. alls 57 milljónir evra, eða jafnvirði um níu milljarða króna. 
 Eignarhaldsfélagið Fasteignir - 2011 - Glitnir - Ath. Samkvæmt ársreikningi Fasteignar tapaði félagið 1,3 milljörðum árið 2010 þrátt fyrir tekjur það ár upp á 2,5 milljarða. Heildarskuldir í lok síðasta árs námu 44,5 milljörðum. 
 Hnotskurn - Íslandsbanki - 2010 - Ath. Katrín Pálsdóttir, forstjóri Lýsis, átti eignarhaldsfélagið Hnotskurn ásamt Gunnlaugi Sævari Gunnlaugssyni, fjárhaldsmanni Guðbjargar Matthíasdóttur í Vestmannaeyjum. Félagið er talið hafa þurft að semja um 2.800 milljóna króna skuld. Eignir félagsins voru hins vegar innan við 10 prósent af skuldum þess eða um 244 milljónir króna sem eru fasteignir og lóðir. 
 Halli ÍS - Landsbankinn - 2011 - Ath. Halli ÍS var í eigu Jakobs Valgeirs Flosasonar og fjölskylda hans eiga ásamt Hraðfrystihúsi Gunnvarar. Í ársreikningum frá árinu 2009 kom fram að skuldir félagsins voru tæplega tveir milljarðar, þar af var hálfur milljarður í vanskilum.  
 S-14 og H-60 - 782,2 milljónir (skulduðu 436 milljónir í SpKef) - Ath. Félög í eigu Birgis Þórs Runólfssonar, dósents í hagfræði við Háskóla Íslands og fyrrverandi stjórnarmaður í SpKef og eiginkonu hans Guðlaugar Matthíasdóttur.  

 Tónlistarveitan Gogoyoko - 2013 - Í skýrslu stjórnar í ársreikningi fyrir árið 2011 þá var Gogoyoko ekki rekstrarhæft í árslok 2011. Heildarskuldir félagsins voru þá 171,3 milljónir króna og eigið fé neikvætt um 84,1 milljón króna. Farið var í afskriftir og hlutafjárbreytingar. 

 Einkahlutafélagið Lambi ehf. - 2009 - Einkahlutafélag í eigu Brynjólfs Bjarnasonar, forstjóra Skipta. Skuldaði 700 milljónir króna í árslok 2007. Skuldirnar gætu hæglega verið um eða yfir milljarður króna hafi þær verið í erlendum gjaldmiðlum. Brynjólfur var forstjóri Símans og Skipta á árunum 2002-2010. 

 Eignarhaldsfélagið AB Stoð ehf. - 2011 - Ath. Félagið var í eigu Stefáns Hilmarssonar, fyrrverandi fjármálastjóra Baugs og núverandi fjármálastjóra 365. AB Stoð skuldaði nærri 307 milljónir króna samkvæmt síðasta opinbera ársreikningi félagsins, fyrir árið 2008. Skuldin var nær öll við ótilgreinda lánastofnun. 

 Lindberg - MP banki og Icebank - 2010 - Ath. Félagið var í eigu Ólafs Garðarssonar, Icebank, Magnúsar Jónatanssonar og eignarhaldsfélagsins Grettisstiklna. Lindberg keypti tugi fasteigna í Örfirisey í lok árs 2006 og byrjun árs 2007 fyrir um þrjá milljarða króna. Afskrifa þurfti líklega stóran hluta af kröfunum á hendur félaginu því eignir þess voru töluvert minni en skuldirnar. 

  Ferðaþjónustufyrirtækið Iceland Express - 2013 - Ath. Samkvæmt heimildum námu kröfur í félagið hundruðum milljóna króna.

Eitt og annað 
 Árið 2011 sagði Rúv frá því að fimmtíu fyrirtæki höfðu fengið meira en milljarð afskrifaðan frá hruni, samtals 550 milljarða. 
 Árið 2011 hafði íslenska Ríkið afskrifað 192 milljarða króna skuldir fjármálafyrirtækja. 
 Árið 2012 höfðu skuldir íslenskra fyrirtækja, auðmanna og heimilanna í landinu verið felldar niður um nærri 750 milljarða króna frá hruni. 
 Fram kemur í skýrslu Ríkisendurskoðunar um fyrirgreiðslu við fjármálafyrirtæki að heildarkostnaður ríkisins vegna Sparisjóðsins í Keflavík hafi verið um 25 milljarða króna. 
 Þýskir bankar töpuðu langmestu á Íslendingum miðað við höfðatölu landsmanna í þeim ríkjum sem þeir lánuðu hvað mest til á árunum fyrir hrun. Heildartap þýskra fjármálafyrirtækja vegna lánveitinga til íslenskra banka nemur 21 milljarði dollara eða samtals rúmlega 2.730 milljörðum íslenskra króna.

Tilvísanir

Tenglar 
 „Frumvarp til laga (varðandi afskriftir)“; af alþingi.is
 „Svar efnahags- og viðskiptaráðherra við fyrirspurn Einars K. Guðfinnssonar um afskriftir í fjármálakerfinu“; skýrsla af Alþingi.is 2011
 „Skýrsla eftirlitsnefndar til efnahags- og viðskiptaráðherra, samkvæmt lögum nr. 107/2009 um aðgerðir í þágu einstaklinga, heimila og fyrirtækja vegna banka- og gjaldeyrishrunsins“; skýrsla í pdf-formi af vef Atvinnuvegaráðuneytinu 2011
Fjölmiðlar 
 „Afskriftir auðmanna“; grein af Dv.is 2010 
 „77% heildarskulda afskrifaðar eða breytt í hlutafé hjá 41 fyrirtæki. 336 milljarða eftirgjöf skulda“; grein af Eyjunni.pressunni.is 2011 
 „Eygló vill birta upplýsingar um allar afskriftir yfir 100 milljón króna skulda“; grein af Eyjunni.pressunni.is 2011 
 „Afskriftakóngar Íslands“; grein af DV.is 2012 
 „Marínó G. Njálsson: Gáfu auðkýfingi 63 milljarða – afskrifuðu 33 milljarða hjá heimilum“; grein af Eyjunni.Pressunni.is 2011 
 „Auðmenn Íslands halda eignum eftir milljarðaafskriftir“; grein af Dv.is 2011  
 „Þjóðverjar töpuðu mest á Íslendingum“; grein af Dv.is 2012 
 „Ósáttur við afskriftir - hvenær lýkur vitleysunni“; grein af Dv.is 2012 
 „Landsbankinn þyrfti að afskrifa 31 milljarð“; grein af Vísi.is 2012
 „Hlutfallslega litlar afskriftir lána í sjávarútvegi“; grein af Fiskifréttum.is 2012
 „Afskriftir vegna fyrirtækja um 270 milljarðar króna“; grein af Spar.is 2010 
 „Þvingaðar afskriftir“; þáttur Fréttaaukans á Youtube.com 2009 Annar hluti
 „Hvar sjást 206 ma.kr. afskriftir í bókum Landsbankans? - Staðreyndir um afskriftirnar“; bloggfærsla Marinós G. Njálssonar 2011
 „Lán til starfsmanna og eignarhaldsfélaga þeirra - Kaupþing - Starfsmenn sem hafa yfir 500 milljónir að láni hjá bankanum“; upplýsingar af Datamarket.com 
 „Efnahags- og viðskiptaráðuneytið: Afskriftir til sjávarútvegsfyrirtækja 2,4% af heildarafskriftum fjármálakerfisins“; grein af Sax.is 2012
 http://www.heimilin.is/varnarthing/component/content/article/43-greinar/adsent/1414-afskriftir-bankanna-settar-i-samhengi.html 

Listar tengdir Íslandi
Efnahagskreppan á Íslandi 2008–2009